**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 2535/15-1**

**Podgorica, 14.03.2019.godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 15/79957-79966 od 11.11.2015. godine, izjavljene zbog povrede pravila postupka-nedonošenja rješenja „Plantaže“ a.d. Podgorica, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 126 stav 7 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 04.02.2019. godine, donio:

**R J E Š E NJ E**

Žalba se usvaja.

Nalaže se „Plantaže“ a.d. Podgorica da donese rješenje po zahtjevu za slobodan pristup informacijama NVO Mans br. 15/79957-79966 od 20.10.2015. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja „Plantaže“ a.d. Podgorica, podnosilac zahtjeva za pristup informaciji je uložio žalbu. U žalbi se navodi da su dana 20.10.2015. godine podnijeli zahtjev za pristup informacijama i to: kopiju naloga broj ABL-1- 139 i odluke broj 1482 na osnovu koje je izvršena isplata sa analitičkom karticom u kojoj je registrovana isplata; kopiju naloga broj ABL-1- 161 i odluke broj 1482/1 na osnovu koje je izvršena isplata sa analitičkom karticom u kojoj je registrovana isplata; kopiju naloga broj ABL-1- 187 i odluke broj 1482/2 na osnovu koje je izvršena isplata sa analitičkom karticom u kojoj je registrovana isplata; kopiju naloga broj ABL-1- 236 i odluke broj 1482/3 na osnovu koje je izvršena isplata sa analitičkom karticom u kojoj je registrovana isplata; kopiju naloga broj ABL-1- 138 i odluke broj 1486 na osnovu koje je Izvršena isplata sa analitičkom karticom u kojoj je registrovana isplata; kopiju naloga broj ABL-1- 186 i odluke broj 1486/1 na osnovu koje je izvršena isplata sa analitičkom karticom u kojoj je registrovana isplata; kopiju naloga broj ABL-1- 138 i odluke broj 1470 na osnovu koje je izvršena isplata sa analitičkom karticom u kojoj je registrovana isplata; kopiju naloga broj ABL-1- 140 i odluke broj 1481 na osnovu koje je izvršena isplata sa analitičkom karticom u kojoj je registrovana isplata; kopiju naloga broj ABL-1- 155 i odluke broj 1480/1 na osnovu koje je izvršena isplata sa analitičkom karticom u kojoj je registrovana isplata; kopiju naloga broj ABL-1- 158 i odluke broj 1498 na osnovu koje je izvršena isplata sa analitičkom karticom u kojoj je registrovana isplata. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu razmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, „Plantaže“ a.d. Podgorica nije donijela rješenje po osnovu podnijetog zahtjeva za slobodan pristup informacijama NVO Mans br. 15/79957-79966 od 20.10.2015. godine u zakonskom roku. „Plantaže“ a.d. Podgorica je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 20 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**